Munisipale bestuurder vermoorFoto: Viva Security Twee gewapende mans het Edward Sibusiso Sithole (39) omstreeks 9:00 Maandagoggend in Victoriastraat doodgeskiet. Die twee mans het hierna in ŉ motor op die vlug geslaan. Volgens lt.kol. Thulani Zwane, woordvoerder van die polisie, het die waarnemende provinsiale polisiekommissaris opdrag gegee om ŉ taakspan aan te stel om die moord op Sithole te ondersoek. Lennox Mabaso, woordvoerder van die departement van samewerkende regering en tradisionele sake, sê Sithole is na ŉ toetsstasie ontbied voor die moord. “Die besonderhede van die moord is steeds vaag, maar sy moordenaars het hulle na bewering as polisiebeamptes voorgedoen en hom van die pad af getrek.” Sithole het die afgelope vyf jaar vir die munisipaliteit gewerk. Hy sou volgens berigte op 13 Maart oorgeneem het as munisipale bestuurder van die uMngeni-munisipaliteit.